Hamza Yerlikaya

Həmzə Yerliqaya (); (3 iyun 1976-cı ildə, İstanbul, Türkiyə) — türk yunan-roma güləşçisi. İki qat Olimpiya çempionu, üçqat dünya çempionu, üçqat Dünya kubokunun sahibi, səkkiz qat Avropa çempionu. Yunan-roma güləşində dünyanın ən gənc çempionu. İdman karyerasını bitirdikdən sonra siyasi fəaliyyətlə məşğuldur. 2018-ci ildə idman naziri müavini təyin edilmişdir.

 Bioqrafiyası 
Güləş ənənələri olan ailədə anadan olub: atası güləşlə məşğul olub, qardaşı beynəlxalq yarışlarda çıxış edib, kursantlar arasında dünya və Avropa çempionu olub. Həmzə özü isə güləşlə 11 yaşından məşğul olmağa başlamışdır.

Çox gənc yaşlarında ciddi nəticələr göstərməyə başladı. 1991-ci ildə, 15 yaşında yeniyetmələrin Dünya Çempionatında dördüncü oldu. 1992-ci ildə yeniyetmələrin Dünya Çempionatında ikinci olmuşdur. 1993-cü ildə, 17 yaşında, böyüklər arasında Avropa çempionatında "gümüş" qazandı; həmin il Aralıq dənizi Oyunlarının bürünc mükafatçısı oldu və Almaniya Qran Prisində səkkizinci yeri tutdu.

1996 Yay Olimpiya Oyunlarında Həmzə Yerliqaya orta çəkidə (82 kq) olimpiya çempionu oldu. Olimpiadadan sonra yarım ağır çəkiyə keçdi. 1997-ci ildə Dünya Kubokunu qazandı, Avropa çempionatını və Aralıq dənizi Oyunlarını qazandı və Dünya Çempionatında Sergey Sviruyaya uduzaraq ikinci oldu.

2000 Yay Olimpiya Oyunlarında 85 kq çəkidə ikinci dəfə olimpiya çempionu oldu. 2004 Yay Olimpiya Oyunlarında isə ancaq dördüncü yerlə kifayətləndi. 2008-ci il Olimpiadasına intensiv hazırlaşan zaman məlum oldu ki, boynundakı əməliyyatdan sonra tam sağalma baş verməyib. 2008-ci ilin aprelində güləşçi karyerasını bitirdiyini elan etdi.

 İstinadlar 

Kateqoriya:Türkiyə güləşçiləri
Kateqoriya:1996 Yay Olimpiya Oyunlarında güləşçilər
Kateqoriya:Ədalət və İnkişaf Partiyasının üzvləri
Kateqoriya:2000 Yay Olimpiya Oyunları çempionları
Kateqoriya:TBMM XXIII çağırış deputatları
Kateqoriya:1996 Yay Olimpiya Oyunları çempionları
Kateqoriya:Güləş üzrə olimpiya çempionları
Kateqoriya:Olimpiya medallı güləşçilər